# Euroopa Liidu C 379A/10.

| | ISSN 1977-0898 |
| --- | --- |
| Euroopa Liidu
  Teataja | C 379A |
| | |
| Eestikeelne väljaanne | Teave ja teatised | 63. aastakäik10. november 2020 |

ISSN 1977-0898

Euroopa Liidu

Teataja

C 379A

Eestikeelne väljaanne

Teave ja teatised

63. aastakäik10. november 2020

---

| Sisukord | Lehekülg |
| --- | --- |
| | V   Teated |
| | HALDUSMENETLUSED |
| | Euroopa Komisjon |
| 2020/C 379 A/01 | Ühenduse Sordiamet (CPVO) – Angers (Prantsusmaa) — Teade vaba ametikoha kohta: juhataja (ajutine teenistuja – palgaaste AD 14) — COM/2020/20052 | 1 |

Sisukord

Lehekülg

V   Teated

HALDUSMENETLUSED

Euroopa Komisjon

2020/C 379 A/01

Ühenduse Sordiamet (CPVO) – Angers (Prantsusmaa) — Teade vaba ametikoha kohta: juhataja (ajutine teenistuja – palgaaste AD 14) — COM/2020/20052

1

---

| ET | |
| --- | --- |

ET

---

V Teated

HALDUSMENETLUSED

Euroopa Komisjon

| 10.11.2020 | ET | Euroopa Liidu Teataja | CA 379/1 |
| --- | --- | --- | --- |

10.11.2020

ET

Euroopa Liidu Teataja

CA 379/1

---

Ühenduse Sordiamet (CPVO) – Angers (Prantsusmaa)

Teade vaba ametikoha kohta: juhataja

(ajutine teenistuja – palgaaste AD 14)

COM/2020/20052

(2020/C 379 A/01)

Ühenduse Sordiamet

Ühenduse Sordiamet (CPVO) on sõltumatu ELi amet, mis loodi nõukogu 27. juuli 1994. aasta määrusega (EÜ) nr 2100/94 (1). CPVO vastutab ühenduse sordikaitse süsteemi juhtimise eest. Süsteem kaitseb uusi taimesorte Euroopa Liidu tasandil intellektuaalomandiõigusega. CPVO ülesanne on rakendada ja edendada tõhusat intellektuaalomandiõiguse süsteemi, mis toetab uute taimesortide loomist ühiskonna hüvanguks.

Amet asub Prantsusmaal Angersis. Ametil on ligikaudu 50 töötajat ja selle aastaeelarve on umbes 20 miljonit eurot. Eelarvet rahastatakse peamiselt ametile mitmesugustest lõivudest laekuva tuluga.

Lisateavet saab järgmiselt veebisaidilt: http://www.cpvo.europa.eu.

Pakutav ametikoht

Juhataja esindab ametit ja vastutab selle juhtimise eest. Tema ülesanded on eelkõige järgmised:

| — | võtta kõik vajalikud meetmed, sealhulgas anda ametisiseseid administratiivjuhendeid ja avaldada teadaandeid, et tagada ameti toimimine vastavalt ELi õigusaktidele, eeskirjadele ja suunistele; |
| --- | --- |

—

võtta kõik vajalikud meetmed, sealhulgas anda ametisiseseid administratiivjuhendeid ja avaldada teadaandeid, et tagada ameti toimimine vastavalt ELi õigusaktidele, eeskirjadele ja suunistele;

| — | koostada ameti tulude ja kulude eelarvestus ning vastutada eelarve täitmise eest; |
| --- | --- |

—

koostada ameti tulude ja kulude eelarvestus ning vastutada eelarve täitmise eest;

| — | rakendada ameti töötajate suhtes volitusi, mis on ELi institutsioonidele delegeeritud Euroopa ühenduste ametnike personalieeskirjade ja muude teenistujate teenistustingimustega; |
| --- | --- |

—

rakendada ameti töötajate suhtes volitusi, mis on ELi institutsioonidele delegeeritud Euroopa ühenduste ametnike personalieeskirjade ja muude teenistujate teenistustingimustega;

| — | esitada haldusnõukogule eelnõusid, mis käsitlevad määruse (EÜ) nr 2100/94, lõive käsitlevate ja muude rakenduseeskirjade ning mis tahes muude sordikaitse alaste ELi eeskirjade muudatusi; |
| --- | --- |

—

esitada haldusnõukogule eelnõusid, mis käsitlevad määruse (EÜ) nr 2100/94, lõive käsitlevate ja muude rakenduseeskirjade ning mis tahes muude sordikaitse alaste ELi eeskirjade muudatusi;

| — | esindada CPVOd ning suhelda eri sidusrühmadega ja üldsusega kõigis ameti pädevusse kuuluvates küsimustes. |
| --- | --- |

—

esindada CPVOd ning suhelda eri sidusrühmadega ja üldsusega kõigis ameti pädevusse kuuluvates küsimustes.

Sobiv kandidaat (valikukriteeriumid)

Sobiv kandidaat on väljapaistev ja dünaamiliste isikuomadustega spetsialist, kes peaks vastama järgmistele valikukriteeriumidele:

| a) | juhtimiskogemus, eelkõige:






  — | hea juhtimisoskus, võime juhtida ametit dünaamilises ja muutuvas teaduskeskkonnas nii strateegilise kui ka operatiivse juhtimise tasandil; |
| --- | --- | --- |

a)

juhtimiskogemus, eelkõige:

—

hea juhtimisoskus, võime juhtida ametit dünaamilises ja muutuvas teaduskeskkonnas nii strateegilise kui ka operatiivse juhtimise tasandil;

| — | suurepärane võime töötada välja ja viia ellu strateegilist visiooni, seada eesmärke ning motiveerida ja juhtida kõrgelt kvalifitseeritud meeskondi mitmekultuurilises ja -keelses keskkonnas; |
| --- | --- |

—

suurepärane võime töötada välja ja viia ellu strateegilist visiooni, seada eesmärke ning motiveerida ja juhtida kõrgelt kvalifitseeritud meeskondi mitmekultuurilises ja -keelses keskkonnas;

| — | väga hea otsuste langetamise oskus, sealhulgas võime teha otsuseid keerulises poliitilises keskkonnas ja hädaolukordades; |
| --- | --- |

—

väga hea otsuste langetamise oskus, sealhulgas võime teha otsuseid keerulises poliitilises keskkonnas ja hädaolukordades;

| — | soov edendada CPVO juhtpõhimõtteid, milleks on avatus, läbipaistvus, sõltumatus ja teadustöö kõrge tase ning CPVO pühendumus inimestele, innovatsioonile ja tipptasemele; |
| --- | --- |

—

soov edendada CPVO juhtpõhimõtteid, milleks on avatus, läbipaistvus, sõltumatus ja teadustöö kõrge tase ning CPVO pühendumus inimestele, innovatsioonile ja tipptasemele;

| b) | tehnilised teadmised ja kogemused, eelkõige:






  — | kogemused ja väga head teadmised sordikaitse ja taimesortide registreerimise alal või nendega seotud valdkondades; |
| --- | --- | --- |

b)

tehnilised teadmised ja kogemused, eelkõige:

—

kogemused ja väga head teadmised sordikaitse ja taimesortide registreerimise alal või nendega seotud valdkondades;

| — | põhjalikud teadmised intellektuaalomandit ja sordikaitset käsitlevast ELi poliitikast, sellega seotud rahvusvahelisest tegevusest ja teistest ameti tegevust puudutavatest poliitikavaldkondadest; |
| --- | --- |

—

põhjalikud teadmised intellektuaalomandit ja sordikaitset käsitlevast ELi poliitikast, sellega seotud rahvusvahelisest tegevusest ja teistest ameti tegevust puudutavatest poliitikavaldkondadest;

| — | tõendatud kogemus eelarve ja rahaliste vahendite haldamisel ning personalijuhtimisel riiklikul, Euroopa ja/või rahvusvahelisel tasandil; |
| --- | --- |

—

tõendatud kogemus eelarve ja rahaliste vahendite haldamisel ning personalijuhtimisel riiklikul, Euroopa ja/või rahvusvahelisel tasandil;

| — | Euroopa Liidu institutsioonide, nende töö ja koostoimimise hea tundmine; |
| --- | --- |

—

Euroopa Liidu institutsioonide, nende töö ja koostoimimise hea tundmine;

| c) | suhtlemis-/läbirääkimisoskus, eelkõige:






  — | oskus suhelda tulemuslikult ja sujuvalt ning läbipaistval ja avatud viisil sidusrühmadega, sh ajakirjanduse, avalikkuse, Euroopa, rahvusvaheliste, riiklike ja kohalike ametiasutuste, rahvusvaheliste organisatsioonidega jne; |
| --- | --- | --- |

c)

suhtlemis-/läbirääkimisoskus, eelkõige:

—

oskus suhelda tulemuslikult ja sujuvalt ning läbipaistval ja avatud viisil sidusrühmadega, sh ajakirjanduse, avalikkuse, Euroopa, rahvusvaheliste, riiklike ja kohalike ametiasutuste, rahvusvaheliste organisatsioonidega jne;

| — | väga hea suhtlemisoskus, partneritega peetava dialoogi pidamise oskus ning koordineerimis- ja läbirääkimisoskus; |
| --- | --- |

—

väga hea suhtlemisoskus, partneritega peetava dialoogi pidamise oskus ning koordineerimis- ja läbirääkimisoskus;

| — | põhjalik kogemus rahvusvahelises keskkonnas kõrgetasemeliste läbirääkimiste pidamise alal. |
| --- | --- |

—

põhjalik kogemus rahvusvahelises keskkonnas kõrgetasemeliste läbirääkimiste pidamise alal.

Kasuks tuleb, kui

| — | allpool nimetatud akadeemiline kraad on omandatud õigusteaduses või bioteadustes, spetsialiseerumisega taimedega seotud valdkondadele, nt botaanika, geneetika või sordiaretus; |
| --- | --- |

—

allpool nimetatud akadeemiline kraad on omandatud õigusteaduses või bioteadustes, spetsialiseerumisega taimedega seotud valdkondadele, nt botaanika, geneetika või sordiaretus;

| — | kandidaadil on mitmekultuurilises keskkonnas saadud kogemused; |
| --- | --- |

—

kandidaadil on mitmekultuurilises keskkonnas saadud kogemused;

| — | kandidaadil on prantsuse keele oskus, kuna amet asub Prantsusmaal. |
| --- | --- |

—

kandidaadil on prantsuse keele oskus, kuna amet asub Prantsusmaal.

Nõuded kandidaadile (osalemiskriteeriumid)

Kandidaat, kes soovib valikumenetluses osaleda, peab kandideerimisavalduse esitamise tähtpäeval vastama järgmistele ametlikele tingimustele.

| — | Kodakondsus: kandidaat peab olema Euroopa Liidu liikmesriigi kodanik. |
| --- | --- |

—

Kodakondsus: kandidaat peab olema Euroopa Liidu liikmesriigi kodanik.

| — | Akadeemiline kraad või diplom: kandidaadil peab olema:






  — | kas lõpetatud ülikooliõppele vastav haridustase, mida tõendab diplom ja mille omandamiseks vajaliku ülikooliõppe kestus on tavapäraselt vähemalt neli aastat; |
| --- | --- | --- |

—

Akadeemiline kraad või diplom: kandidaadil peab olema:

—

kas lõpetatud ülikooliõppele vastav haridustase, mida tõendab diplom ja mille omandamiseks vajaliku ülikooliõppe kestus on tavapäraselt vähemalt neli aastat;

| — | või lõpetatud ülikooliõppele vastav haridustase, mida tõendab diplom, ning vähemalt üheaastane erialane töökogemus asjaomases valdkonnas, juhul kui ülikooliõppe kestus on tavapäraselt vähemalt kolm aastat (nimetatud üheaastast töökogemust ei arvestata allpool nõutud ülikoolijärgse erialase töökogemuse hulka). |
| --- | --- |

—

või lõpetatud ülikooliõppele vastav haridustase, mida tõendab diplom, ning vähemalt üheaastane erialane töökogemus asjaomases valdkonnas, juhul kui ülikooliõppe kestus on tavapäraselt vähemalt kolm aastat (nimetatud üheaastast töökogemust ei arvestata allpool nõutud ülikoolijärgse erialase töökogemuse hulka).

| — | Erialane töökogemus: kandidaadil peab olema vähemalt 15aastane ülikoolijärgne töökogemus (2) erialal ja tasemel, mis vastab eespool osutatud kvalifikatsioonile. Vähemalt viis aastat nimetatud erialasest töökogemusest peab olema saadud ameti tegevusvaldkonnas. |
| --- | --- |

—

Erialane töökogemus: kandidaadil peab olema vähemalt 15aastane ülikoolijärgne töökogemus (2) erialal ja tasemel, mis vastab eespool osutatud kvalifikatsioonile. Vähemalt viis aastat nimetatud erialasest töökogemusest peab olema saadud ameti tegevusvaldkonnas.

| — | Juhtimiskogemus: vähemalt viis aastat ülikoolijärgsest erialasest töökogemusest peab olema saadud kõrgel juhtival ametikohal (3) valdkonnas, millega kandidaat tegeleks pakutaval ametikohal. |
| --- | --- |

—

Juhtimiskogemus: vähemalt viis aastat ülikoolijärgsest erialasest töökogemusest peab olema saadud kõrgel juhtival ametikohal (3) valdkonnas, millega kandidaat tegeleks pakutaval ametikohal.

| — | Keeleoskus: kandidaat peab oskama üht Euroopa Liidu ametlikku keelt (4) väga heal tasemel ja teist ametlikku keelt rahuldaval tasemel. Valikukomisjon kontrollib vestlus(t)e käigus, kas kandidaat täidab nõuet osata rahuldaval tasemel mõnda teist ELi ametlikku keelt. Selleks võib osa vestlusest/vestlus toimuda kõnealuses teises keeles. |
| --- | --- |

—

Keeleoskus: kandidaat peab oskama üht Euroopa Liidu ametlikku keelt (4) väga heal tasemel ja teist ametlikku keelt rahuldaval tasemel. Valikukomisjon kontrollib vestlus(t)e käigus, kas kandidaat täidab nõuet osata rahuldaval tasemel mõnda teist ELi ametlikku keelt. Selleks võib osa vestlusest/vestlus toimuda kõnealuses teises keeles.

| — | Vanusepiir: kandidaat peab avalduse esitamise tähtpäeval olema vanuses, mis võimaldab tal töötada enne pensioniea saabumist 5aastase ametiaja lõpuni. Euroopa Liidu ajutiste töötajate pensioniiga saabub selle kuu lõpus, mil nad saavad 66aastaseks (vt Euroopa Liidu muude teenistujate teenistustingimuste artikkel 47) (5). |
| --- | --- |

—

Vanusepiir: kandidaat peab avalduse esitamise tähtpäeval olema vanuses, mis võimaldab tal töötada enne pensioniea saabumist 5aastase ametiaja lõpuni. Euroopa Liidu ajutiste töötajate pensioniiga saabub selle kuu lõpus, mil nad saavad 66aastaseks (vt Euroopa Liidu muude teenistujate teenistustingimuste artikkel 47) (5).

Lisaks peab kandidaat olema täitnud kõik õiguslikud kohustused seoses sõjaväeteenistusega, esitama asjakohased iseloomustused, mis näitavad tema sobivust töökohustuste täitmiseks, ja olema nende täitmiseks sobivas füüsilises vormis.

Valikumenetlus ja ametisse nimetamine

Juhataja nimetab ametisse Euroopa Liidu Nõukogu Euroopa Komisjoni esitatud nimekirja alusel.

Kandidaatide nimekirja koostamiseks korraldab Euroopa Komisjon valikumenetluse personalivaliku- ja värbamismenetluse kohaselt (vt dokument, mis käsitleb kõrgemate ametnike suhtes kohaldatavat poliitikat) (6).

Selle valikumenetluse raames moodustab Euroopa Komisjon eelvalikukomisjoni. Eelvalikukomisjon analüüsib kõiki kandideerimisavaldusi. Kõigepealt kontrollib ta osalemistingimuste täitmist ja teeb kindlaks kandidaadid, kellel on eespool nimetatud valikukriteeriumide põhjal parim profiil ja kes võidakse kutsuda vestlusele eelvalikukomisjoniga.

Pärast neid vestlusi teeb eelvalikukomisjon oma otsuse ja koostab nimekirja kandidaatidest, kes kutsutakse vestlusele ametisse nimetamise küsimustega tegelevasse Euroopa Komisjoni nõuandekomiteesse. Nõuandekomitee otsustab eelvalikukomisjoni otsuse põhjal, kes kandidaatidest kutsutakse vestlusele.

Kandidaadid, kes on kutsutud vestlusele nõuandekomiteesse, osalevad ka juhtimisalases hindamiskeskuses väliste personalikonsultantide korraldataval hindamisel, mis kestab terve päeva. Vestluse ja hindamiskeskuse aruande põhjal koostab nõuandekomitee nimekirja kandidaatidest, keda ta peab CPVO juhataja ametikohale sobivaks.

Nõuandekomitees välja valitud kandidaadid vestlevad komisjoni liikmega (liikmetega), kes vastutab (vastutavad) selle peadirektoraadi eest, kes haldab suhteid ametiga (7).

Pärast neid vestlusi kinnitab Euroopa Komisjon kõige sobivamate kandidaatide nimekirja, mis esitatakse pärast CPVO haldusnõukogu arvamuse saamist nõukogule. Enne kui nõukogu määrab komisjoni nimekirja kandidaatide seast juhataja, võib ta otsustada kandidaatidega vestelda. Nimekirja kandmine ei taga ametisse nimetamist.

Kandidaatidelt võidakse lisaks eespool nimetatutele nõuda muude vestluste ja/või testide ja katsete läbimist.

Korralduslikel kaalutlustel ja selleks, et valikumenetluse saaks nii kandidaatide kui ka institutsiooni huvides võimalikult kiiresti lõpule viia, toimub valikumenetlus ainult inglise ja/või prantsuse keeles (8).

Võrdsed võimalused

Euroopa Komisjon ja CPVO kohaldavad võrdsete võimaluste ja mittediskrimineerimise poliitikat kooskõlas personalieeskirjade artikliga 1d (9).

Teenistustingimused

Palk ja teenistustingimused on sätestatud Euroopa Liidu muude teenistujate teenistustingimustes (10).

Edukas kandidaat võetakse tööle Ühenduse Sordiametis ajutise teenistujana palgaastmel AD 14 (11). Talle määratakse sõltuvalt tema eelnevast erialasest töökogemusest selle palgaastme 1. või 2. järk.

Esialgse ametiaja kestus on 5 aastat, mida on võimalik pikendada kuni 5 aastat vastavalt ametisse nimetamise ajal kohaldatavale ameti asutamismäärusele.

Juhime kandidaatide tähelepanu sellele, et muude teenistujate teenistustingimuste kohaselt peavad kõik uued töötajad edukalt läbima üheksakuulise katseaja.

Töökoht on Prantsusmaal Angersis, kus amet asub.

Tööle saab asuda alates 1. septembrist 2021.

Sõltumatus ja huvide deklaratsioon

Enne ametikohale asumist peab juhataja kinnitama, et ta kohustub tegutsema sõltumatult avalikes huvides, ja deklareerima huvid, mis võivad ohustada tema sõltumatust.

Kandideerimisavalduste esitamise kord

Kontrollige enne kandideerimisavalduse esitamist hoolikalt, kas Te täidate kõik osalemiskriteeriumid („Nõuded kandidaadile“), eriti diplomi, kõrgel juhtival ametikohal töötamise kogemuse ning keeleoskuse kohta kehtestatud nõuded. Kandidaadid, kes nõudeid ei täida, langevad valikumenetlusest automaatselt välja.

Kandideerimisavalduse esitamiseks tuleb registreeruda internetis järgmisel veebisaidil ja järgida valikumenetluse eri etappe käsitlevaid juhiseid:

https://ec.europa.eu/dgs/human-resources/seniormanagementvacancies/

Teil peab olema toimiv e-posti aadress. Seda kasutatakse Teie registreerumise kinnitamiseks ja Teiega ühenduse pidamiseks valikumenetluse kõikides etappides. Seepärast palume Teil Euroopa Komisjoni teavitada, kui Teie e-posti aadress muutub.

Avaldusele tuleb lisada PDF-vormingus elulookirjeldus ja täita veebis motivatsioonikiri (kuni 8 000 tähemärki). Elulookirjelduse ja motivatsioonikirja võib esitada ükskõik millises Euroopa Liidu ametlikus keeles.

Veebipõhise registreerumise lõpetamisel saate e-kirja, milles kinnitatakse, et Teie avaldus on registreeritud. Kui Te e-kirjaga kinnitust ei saa, siis avalduse esitamine ebaõnnestus!

Juhime Teie tähelepanu sellele, et avalduse läbivaatamise käiku ei saa veebis jälgida. Euroopa Komisjon võtab Teiega kandideerimisavalduse asjus ise ühendust.

Kui vajate lisateavet ja/või kui esineb tehnilisi probleeme, saatke e-kiri aadressil HR-MANAGEMENT-ONLINE@ec.europa.eu

Avalduse esitamise tähtpäev

Avalduse esitamise tähtpäev on 10. detsember 2020 kell 12.00 päeval Brüsseli aja järgi. Hiljem ei ole kandideerimisavaldust enam võimalik esitada.

Õigeaegse veebis registreerumise eest vastutab kandidaat ise. Soovitame tungivalt mitte oodata avalduse esitamisega viimaste päevadeni, sest avalduse täitmine veebilehel võib interneti koormatuse või internetiühenduse häire tõttu enne täitmise lõpetamist katkeda ja sel juhul tuleb Teil kogu protsessi korrata. Pärast avalduse esitamise tähtpäeva möödumist andmeid enam lisada ei saa. Hilinenud kandideerimisavaldusi vastu ei võeta.

Oluline teave kandidaatidele

Tuletame kandidaatidele meelde, et valikukomisjonide töö on konfidentsiaalne. Kandidaatidel on keelatud võtta otse või kaudselt, isiklikult või kellegi vahendusel ühendust valikukomisjoni liikmetega. Kõik järelepärimised tuleb saata vastava valikukomisjoni sekretariaadile.

Isikuandmete kaitse

Komisjon tagab, et kandidaatide isikuandmeid töödeldakse vastavalt Euroopa Parlamendi ja nõukogu määrusele (EL) 2018/1725 (12). Eriti pööratakse tähelepanu nimetatud andmete konfidentsiaalsusele ja turvalisusele.

---

(1)  https://eur-lex.europa.eu/legal-content/ET/TXT/PDF/?uri=CELEX:31994R2100&from=ET

(2)  Töökogemust võetakse arvesse üksnes juhul, kui see on saadud tegeliku töösuhte raames, mis kujutab endast tegelikku tasustatud tööd töövõtjana (mis tahes liiki tööleping) või teenusepakkujana. Osaajatööd arvestatakse protsendina tõendatud töötatud täistööajast. Emapuhkust/vanemapuhkust/lapsendamispuhkust võetakse arvesse, kui seda võeti töölepingu raames. Doktoriõpet (ka tasustamata) käsitatakse töökogemusena (maksimaalselt kolm aastat), tingimusel et see on edukalt läbitud. Ühte ja sama ajavahemikku arvestatakse ainult üks kord.

(3)  Elulookirjelduses peaks kandidaat kõigi nende aastate kohta, mille jooksul ta töötas juhtival ametikohal, esitama järgmised andmed: 1) juhtiva ametikoha nimetus ja ülesanded; 2) alluvate arv ametikohal/-kohtadel; 3) hallatud eelarve suurus; 4) kõrgemate ja madalamate juhtimistasandite arv ja 5) sama tasandi kolleegide arv.

(4)  http://eur-lex.europa.eu/legal-content/ET/TXT/PDF/?uri=CELEX:01958R0001-20130701&qid=1408533709461&from=ET

(5)  http://eur-lex.europa.eu/legal-content/ET/TXT/PDF/?uri=CELEX:01962R0031-20140701&from=ET

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf.

(7)  Välja arvatud juhul, kui komisjoni liige on komisjoni 5. detsembri 2007. aasta otsuse (PV(2007) 1811) kohaselt andnud selle ülesande mõnele teisele komisjoni liikmele.

(8)  Valikukomisjonid tagavad, et kõnealuseid keeli emakeelena rääkivaid kandidaate ei eelistata.

(9)  http://eur-lex.europa.eu/legal-content/ET/TXT/PDF/?uri=CELEX:01962R0031-20140701&from=ET

(10)  http://eur-lex.europa.eu/legal-content/ET/TXT/PDF/?uri=CELEX:01962R0031-20140701&from=ET

(11)  Euroopa Liidu ametnike ja muude teenistujate töötasu ja pensionide suhtes kohaldatav Prantsusmaa paranduskoefitsient on alates 2019. aasta 1. juulist117,7 %. Kõnealune koefitsient vaadatakse igal aastal läbi.

(12)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist (ELT L 295, 21.11.2018, lk 39).

---